open-index/open-wikipedia-markdown huggingface dataset:
Tai-Pan (cinta)

:*Iste articlo ye sobre una cinta estausunidense d'aventuras dramaticas estrenada en 1986; ta atros usos, se veiga *'Tai-Pan (desambigación)***.

***Tai-Pan**' (títol orichinal d'a cinta, estrenada en Aragón con ixe mesmo títol) ye una cinta de cine estausunidense de cine d'aventuras dramaticas estrenada en 1986, dirichida por Daryl Duke seguntes un guión adaptau por John Briley y Stanley Mann (basau en a novela *[[Tai-Pan (novela)|Tai-Pan]]* que heba publicau James Clavell en l'anyo 1966), con una banda sonora orichinal de Maurice Jarre, una dirección de fotografía de Jack Cardiff y una poducción cinematografica de Raffaella De Laurentiis ta la productora cinematografica *[[De Laurentiis Entertainment Group]]*. Fan parte de l'elenco d'actors d'a cinta, entre d'atros, Bryan Brown, Joan Chen, John Stanton, Tim Guinee, Bill Leadbitter, Russell Wong, Katy Behean, Kyra Sedgwick, Janine Turner, Norman Rodway, John Bennett, Derrick Branche, Vic Armstrong, Dickey Beer, Cheng Chuang, Chen Shu, Rosemarie Dunham, Robert Easton, Richard Foo, Nicholas Gecks, Carol Gillies, Pat Gorman, Michael C. Gwynne, Billy Horrigan, Patrick Ryecart, Bert Remsen, Rob Spendlove, Lisa Lu, Barbara Keogh y Denise Kellogg.

*Dirk Struan* y *Tyler Brock* son dos antigos marineros que heban coincidiu en o mesmo barco y que dende alabez sienten una gran antipatía mutua. Posteriorment, en os anyos 1840 toz dos s'han convertiu en hombres de negocios en a incipient colonia britanica de Hong Kong y luitan sin piedat l'uno contra l'atro. Bel día plega enta Hong Kong *Culum Struan*, o fillo de *Dirk*, que se siente molesto porque su pai vive con una mesacha chinesa, *May-May*, ya antes d'a muerte de su mai; amás, en o barco ha conoixiu a *Tess Brock*, la filla de *Tyler*, y s'ha enamorau d'ella. As dos familias son en contra: *Dirk*, *Tyler* y *Gorth*, chirmano de *Tess*. Amás, *Dirk* descubre que lo suyo fillo ha vendiu en Londres pagarés d'o pai, y qui los ha mercau ye en realidat *Tyler*, que agora exiche lo suyo pago, y se tracta d'una cantidat astronomica. Tanimientres, *May-May*  ufre la solución a toz os problemas.

A cinta s'ambienta en Hong Kong en os anyos 1840 y las suyas escenas se filmoron en Guangzhou (Guangdong), Hong Kong y Macau en China.

Ye una cinta que ha recibiu bellas nominacions a premios cinematograficos, encara que en iste caso no ye un premio elochioso, en tractar-se de dos nominacions a los Premios Golden Raspberry.

## Elenco

## Se veiga tamién
* Cine en 1986.
* Cintas de 1986.

## Referencias

## Vinclos externos
*  ''Tai-Pan'' en Internet Movie Database.
*  ''Tai-Pan'' en Box Office Mojo.
El ruiseñor de las cumbres

***El ruiseñor de las cumbres*** (títol orichinal en castellano, en aragonés ***O rusinyol d'as tucas***, estrenada en Aragón con o suyo títol orichinal) ye una cinta de cine espanyol de cine de drama musical estrenada l'anyo 1958, dirichida por Antonio del Amo seguntes un guión orichinal de Jaime García Herranz, con una banda sonora orichinal d'Augusto Algueró, una dirección de fotografía de Juan Mariné y una producción cinematografica de Cesáreo González ta las productoras *[[Suevia Films]]* y *[[Producciones Cinematográficas Argos]]*. Conta con un elenco d'actors d'o cual en fan parte, entre d'atros, Joselito, Roberto Camardiel, Dolores Villaespesa, Antonio Casas, Aníbal Vela, Félix Fernández, José Moratalla, Adela Carboné, Domingo Rivas, Rosa Fúster, Juan García Delgado, Juana Cáceres, José Cuenca, Emilia Zambrano, Mery Leyva, María Teresa Campos, Carmelo G. Robledo y José Mayordomo. A cinta fa parte d'a clamada "trilochía d'o rusinyol", chunto con *[[El pequeño ruiseñor]]* (1956) y *[[Saeta del ruiseñor]]* (1957), estando las tres cintas dirichidas por Antonio del Amo y protagonizadas por o nino cantaire Joselito.

*Joselito* ye un nino con una voz prodichiosa que treballa como pastor d'un rabanyo de uellas. Tanimientres, su pai ye un bebedor chupiterno y lo que cobra lo nino lo destina a la bebida, y cuan *Joselito* lo descubre decide marchar de casa. Casualment troba a *Pepino*, un dondiador que malvive en fendo-se pasar por ciego por as ferias d'os lugars en tanyendo la guitarra, y li diz que ye un nino popiello y marcha con él d'aventuras. En proveitando d'a voz d'o nino, as coas prencipian a marchar bien ta *Pepino* y ta lo nino, pero bel día un feriant que ha queriu mercar a lo nino, dabant d'a negativa de *Pepino* a vender-lo, denuncia a la Policía que *Pepino* ha robau a lo nino. Cuan li preguntan a iste reconoix que tien pais y zarran a *Pepino* en a garchola dica investigar o caso y contactar con os pais.

A cinta s'ambienta en a suya epoca actual (1958) en bel puesto indeterminau d'Espanya y las suyas escenas se filmoron en Alcalá de la Selva y Rubiuelos de Mora (Gúdar-Chabalambre) y en puestos d'a sierra de Gúdar, en Aragón.

## Elenco

## Se veiga tamién
* Cine en 1958.
* Cintas de 1958.

## Referencias

## Vinclos externos
*  ''El ruiseñor de las cumbres'' en Internet Movie Database.
*  ''El ruiseñor de las cumbres'' en FilmAffinity.
Señora doctor

***Señora doctor*** (títol orichinal en castellano, en aragonés ***Sinyora doctor***, estrenada en Aragón con o suyo títol orichinal) ye una cinta de cine de comedia de cine espanyol estrenada l'anyo 1974, dirichida por Mariano Ozores seguntes un guión orichinal d'él mesmo, con una banda sonora orichinal d'Alfonso Santisteban, una dirección de fotografía de Raúl Pérez Cubero y una producción cinematografica de José Antonio Cascales ta la productora cinematografica *[[Producciones Internacionales Cinematográficas Asociadas]]*. Fan parte de l'elenco d'a cinta, entre d'atros actors, Lina Morgan, José Sacristán, Mari Carmen Prendes, Gemma Cuervo, Antonio Ozores, Nadiuska, Perla Cristal, Luis Sánchez Polack, Ignacio de Paúl, Luis Barbero, Enrique Ávila, Goyo Lebrero, Manuel Alexandre, Ray Noland, Rosa de Alba, Pilar Gómez Ferrer, Antonio Pérez Bayod y Elsa Zabala.

*Elvira Ruiz Marcos* ye una choven medico de Madrit que fa poquet que ha rematau os suyos estudios y tien dos problemas: o primero, con os hombres, en haber-li feito desprecio como muller o suyo primer novio cuan yeran en o leito ta fer l'amor, y lo segundo, iste de tipo profesional, que se gasta la gana a la vista d'a sangre, motivo por o cual tenió que deixar o suyo primer treballo con un dentista. Un psiquiatra li recomana que marche enta un lugarón chicorrón ta curar-se y accepta un treballo en un lugar d'a Espanya rural, contractada por o suyo alcalde ta substituyir a l'anterior medico, que ha falleixiu. Cuan i plega, troba que la chent d'ixe lugar asperaba un hombre y toz tienen problemas con que lo suyo medico sía una muller, menos as mullers, encara que chustament a muller de l'alcalde se niega a que la tracte una muller en o suyo emprenyau en haber muerto los suyos tres anteriors fillos en a suya naixencia estando tractada por una comai. Tamién troba que *Ataúlfo Mínguez*, l'albeitar d'o lugar, feba dica l'inte as labors de medico, en simulando que a qui tractaba yera a bel animal d'o malauto que aparentment teneba los mesmos sintomas. Sindembargo, *Ataúlfo* bien luego siente atracción por *Elvira*, que ye mutua, y toz dos prencipian a colaborar en a suya primer actuación conchunta, cua han d'evitar que un hombre d'o pueblo dispare contra lo choven que ha feito l'amor con a suya filla y que lo pai considera una violación. Amás, tot prencipia a cambiar cuan ixe mesmo día *Elvira* explica a la muller de l'alcalde cual ye lo problema que fa que los suyos fillos naixcan muertos y li explica cómo desentar-lo.

A cinta s'ambienta en a suya epoca actual (1974) en Madrit y bel atro puesto indeterminau d'Espanya y las suyas escenas se filmoron en Madrit.

## Elenco

## Se veiga tamién
* Cine en 1974.
* Cintas de 1974.

## Referencias

## Vinclos externos
*  ''Señora doctor'' en Internet Movie Database.
*  ''Señora doctor'' en FilmAffinity.
Paso d'o Brennero

O **paso d'o Brennero** (en italiano *passo del Brennero*, en alemán *Brennerpass*) ye un puerto de montanya situau en a muga entre Austria y Italia a 1370 m d'altaria en os Alpes.

O paso, de conchunta con Sant Gotard, Simplon y Mont Cenis, ye una d'as cuatro rotas mas importants pa lo transito alpino y la mas utilizada per o trafico per carretera.
Merano

**Merano** (en alemán *Meran*, en ladino *Maran*) ye un municipio d'a provincia autonoma de Bozen (parti d'a rechión autonoma de Trentino-Alto Adigio) en o nord-este d'Italia. A suya población yera 41.404 habitants en 2023.

Entre sieglos, Merano estió la capital d'o Tirol. Dende meyaus d'o sieglo XIX, a ciudat ye conoixida prencipalment como balneario.

## Referencias
Labubu

**Labubu** (en chinés: 拉布布) ye una linia de elfos monstruosos de peluche coleccionables de disenyo creada per Kasing Lung. Os chuguez presientan personaches escardicios con expresions facials exacheradas y rasgos animals. Labubu ye la figura central d'a serie y se le represienta con dients esmolaus, orellas grans y con farcha zalapastrana, a ormino acompanyau d'atros personaches con un estilo semellant.

Os chuguez son producius y vendius exclusivament per la cadena minorista chinesa Pop Mart.

## Referencias
Nago-Torbole

**Nago-Torbole** ye una comuna d'Italia. Se troba en a provincia de Trento en a rechión de Trentino-Alto Adigio y tien una población de 2.752 habitants. Se troba en a marguin d'o laco de Garda.

O municipio de Nago-Torbole consta de dos fraccions:
*Torbole.
*Nago.

## Referencias
The Stand at Apache River

***The Stand at Apache River*** (títol orichinal en anglés, en aragonés ***A posta en o río Apache***, estrenada en Aragón con o títol de ***Río Apache***) ye una cinta de cine de yestern de cine estausunidense estrenada l'anyo 1953, dirichida por Lee Sholem seguntes un guión adaptau por Arthur A. Ross (basau en una historia d'Arthur A. Ross basada a la vegada en *Apache Landing*, de Robert J. Hogan), con una banda sonora orichinal de Frank Skinner, una dirección de fotografía de Charles P. Boyle y una producción cinematografica de William Alland. Conta con un elenco d'o cual en fan parte, entre d'atros actors, Stephen McNally, Julia Adams, Hugh Marlowe, Jaclynne Greene, Hugh O'Brian, Russell Johnson, Jack Kelly, Edgar Barrier, Forrest Lewis.

*Lane Dakota* ye un "sheriff" que ye perseguindo a *Greiner*, culpable de robo y asasinato, y consigue fer-lo preso chusto cuan ha quedau feriu en una emboscada que li ha feito los apaches. Bien luego troba una dilichencia que archa en o suyo mesmo camín y s'adhibe a ella, con o suyo presonero feriu. En a dilichencia viacha un chicot grupo de viacheros, entre los cuals se troba lo *coronel Morsby*, amás de dos mullers poseyedoras d'una gran cantidat de vestius elegants. Cuan plegan en Apache River, a on i han de cambiar de caballos, se troban rodiaus por os indios, que afirman que son pacificos y nomás quieren que comerciar ta obtener birolla, pero lo *coronel Morsby* amuestra gran hostilidat contra los indios y las cosas prencipian a complicar-se.

A cinta s'ambienta en bel puesto indeterminau de l'ueste d'Estaus Unius en bel momento tamién indeterminau d'a segunda metat d'o sieglo XIX, y las suyas escenas se filmoron en Cantil y Victorville (California), amás d'en os *[[Universal Studios]]* en Universal City, tamién en California.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos
*  ''The Stand at Apache River'' en Internet Movie Database.
*  ''The Stand at Apache River'' en TCM Movie.
*  ''The Stand at Apache River'' en Letterboxd.
Gries am Brenner

**Gries am Brenner** ye un municipio d'o estau federal de Tirol, Austria. Teneba una población de 1.341 habitants en 2024.

## Referencias
Paso d'o Simplon

O **paso d'o Simplon** (en italiano *passo del Sempione*, en alemán *Simplonpass*) ye un puerto de montanya situau en Suiza a 2005 m d'altaria en os Alpes que connecta las localidaz de Brig (Suiza) y Domodossola (Italia).

O paso, de conchunta con Sant Gotard, Brennero y Mont Cenis, ye una d'as cuatro rotas mas importants pa lo transito alpino.

## Referencias
Paso d'o Mont Cenis

O **paso d'o Mont Cenis** (en italiano *colle del Moncenisio*, en francés *col du Mont-Cenis*) ye un puerto de montanya situau en Francia a 2.083 m d'altaria en os Alpes que connecta las localidaz de Lanslebourg-Mont-Cenis (Francia) y Susa (Italia).

O paso, de conchunta con Sant Gotard, Brennero y Simplon, ye una d'as cuatro rotas mas importants pa lo transito alpino.

## Referencias
Paso d'o Gran Sant Bernat

O **paso d'o Gran Sant Bernat** (en italiano *Colle del Gran San Bernardo*, en francés *Col du Grand St-Bernard*) ye un puerto de montanya situau en a muga entre Suiza y Italia a 2.469 m d'altaria en os Alpes.

O Gran Sant Bernat ye un d'os pasos mas antigos d'os Alpes Occidentals, con evidencia d'o suyo uso dende la Edat de Bronce y vestichios supervivients d'una calzada romana. En 1800, l'exercito de Napoleón utilizó lo paso pa dentrar en Italia.

Situau en o punto mas alto d'a carretera, en l'anyo 1049 se fundó lo Gran Hospicio de Sant Bernat. Posteriorment, este hospicio se fació famoso per l'uso de cans de raza santbernat en operacions de rescate.

Tiene una carretera engudronada con una pendient de 11% que estió construyida en 1905. Manimenos, o paso puede estar zarrau d'octubre a mayo.
The Americano (cinta de 1955)

:*Iste articlo ye sobre una cinta estausunidense de cine d'aventuras estrenada l'anyo 1955; ta atros usos, se veiga *'The Americano** y **The Americano (cinta)***.

***The Americano*** (títol orichinal en barrecha d'[[Idioma anglés|anglés]] y [[Idioma portugués|portugués]], en [[Idioma aragonés|aragonés]] ***L'americano***, estrenada en [[Aragón]] con o suyo títol traduciu enta l'[[Idioma aragonés|aragonés]] como ***El americano**'') ye una [[cinta]] de [[cine d'aventuras]] de [[cine estausunidense]] estrenada l'anyo [[1955]], dirichida por [[William Castle]] seguntes un [[guión adaptau]] por [[Guy Trosper]] (basau en una historia de [[Leslie T. White]]), con una [[banda sonora orichinal]] de [[Roy Webb]], una [[dirección de fotografía]] de [[William E. Snyder]] y una [[producción cinematografica]] de [[Robert Stillman]] ta la suya [[productora cinematografica]] ''[[Robert Stillman Productions]]''. De l'[[elenco]] d'a cinta en fan parte [[Glenn Ford]], [[Frank Lovejoy]], [[Cesar Romero]], [[Ursula Thiess]], [[Abbe Lane]], [[Rodolfo Hoyos Jr.]], [[Salvador Baguez]], [[Tom Powers]], [[Dan White]], [[Frank Marlowe]], [[George Navarro]] y [[Nyra Monsour]], entre d'atros [[actor]]s.

''Sam Dent'' ye un [[ganadero]] de [[Texas]] que ha vendiu tres toros de raza Brahma por una alta cantidat de [[diners]], 25.000 dólars, con os que piensa establir un rancho en Texas. A venda s'ha produciu a un brasileiro y lo pre inclui lo traslau d'os [[animal]]s enta [[Brasil]]. Sindembargo, cuan ''Sam'' plega enta Brasil descubre que qui li heba mercau o [[vacumen]] ha muerto [[Asasinato|asasinau]] y que lo suyo socio, ''Bento Hermany'', l'ha succediu en o negocio. Ta marchar enta lo rancho de ''Bento'', ''Sam'' contracta a un guía, sin saber que en realidat ye un bandiu, qui a tamas d'ixo lo leva aparentment de forma correcta, pero cuan son amán d'o suyo destín un grupo d'hombres dispersa lo rabanyo. Treballan ta una muller, ''Marianna'', que ye en plena baralla con ''Bento'', pero ''Sam'' consigue recuperar os animals y en cobra lo pre. ''Bento'' li ufre de treballar con él y, en no acceptar, ninvía a un d'os suyos hombres ta que li robe los diners, y ''Sam'' se veye obligau a dentrar en a baralla entre ''Marianna'' y lo guía d'una man y ''Bento'' d'atra man.

''The Americano'' s'ambienta en a suya epoca actual ([[1955]]) en [[Texas]] en [[Estaus Unius]] y en [[Brasil]], y las suyas escenas se filmoron en o estau brasilero de [[Mato Grosso]] y en [[Riverside]] ([[California]]) en Estaus Unius, amás d'en a ''[[Companhia Cinematografica Vera Cruz Studios]]'' de [[São Paulo]] en o [[estau de São Paulo]], tamién en Brasil.

== Elenco ==


== Se veiga tamién ==
* [[Cine en 1955]].
* [[Cintas de 1955]].

== Referencias ==


== Vinclos externos ==
*  [https://www.imdb.com/title/tt0047820/ ''The Americano''] en [[Internet Movie Database]].
*  [https://catalog.afi.com/Catalog/moviedetails/51425 ''The Americano''] en l**American Film Institute Catalog* de l*'American Film Institute''.
Francesco Filippini

**Francesco Filippini**, naixiu lo 18 de setiembre de 1853 de Brescia (Reino de Lombardía-Venecia, Imperio Austriaco) y muerto lo 6 de marzo de 1895 en Milán (Lombardía, Reino d'Italia), estió un pintor italiano, que ye considerau como un d'os representants mas importants d'o naturalismo en o norte d'Italia a la fin d'o sieglo XIX. En as suyas zaguers obras, exploró lo simbolismo y paisaches d'atmosfera espiritual. Filippini estió influyenciau por Tranquillo Cremona, pero desenrrolló un estilo poetico propio, diferent d'os cánons academicos.

## Biografía
Francesco Filippini naixió lo 18 de setiembre de 1853 de Brescia, que en ixas envueltas feba parte de l'Imperio Austriaco. O suyo pai, Lorenzo, yera carpintero, y la suya mai, Silvia Signoria, yera modista. Dende choven treballó en una pastelería y dimpués en a oficina d'un notario. Recibió una beca d'o concello de Brescia ta estudiar en l'escuela de dibuixo d'a Pinacoteca Tosio Martinengo.

En 1875 recibió una atra beca ta estudiar con Giuseppe Bertini en l'Academia d'Artes Polidas de Brera de Milán. En 1879 marchó enta París ta visitar-ie lo Salón de París. En 1880 s'establió de forma permanent en Milán, a on i treballó como profesor d'arte en escuelas y tamién de forma privada. En 1878 fue nombrau miembro honorario de l'Academia de Brera.

Filippini morió en Milán o 6 de marzo de 1895, con nomás que 42 anyos, por una pneumonía severa, provocada probablemente por a suya practica intensiva d'a pintura al aire libre (*[[en plein air]]*), mesmo d'hibiernos fríos.

## Estilo
L'obra de Filippini se caracteriza por una sintesi entre la luz, l'atmósfera y lo realismo. A suya pintura supera la visión merament descriptiva ta convertir-se en espació emocional. Encara que la suya formación ye influyenciada por o romanticismo lombardo, desenrrolló un estilo personal que representa lo paisache como un espacio interior. O suyo trazo ye dinamico y expresivo, y la luz actúa como elemento dramatico. A suya visión l'han comparada con a de Giovanni Segantini, encara que l'estilo de Filippini ye mas intimista y poetico.

## Obras destacadas
* *Verso sera* (ca. 1882).
* *La Pietà* (calendata desconoixida).
* Retratos de la nobleza lombarda.

As suyas obras se conservan en museus italianos y tamién en coleccions privadas, como en a Pinacoteca de Brera y en a Galería d’Arte Moderno de Milán.

## Legato
A influyencia de Filippini en l'ambiente artistico de Milán estió considerable, especialment como miembro activo d'a familia artistica milanesa. Ye considerau tamién como un precursor d'o paisachismo moderno italiano. A suya obra también influyenció a pintors posteriors como Umberto Boccioni, cuyas primeras obras presentan rasgos de l'atmosfera de Filippini.

## Referencias

## Vinclos externos
Slaughter Trail

***Slaughter Trail*** (títol orichinal en anglés, en aragonés ***A sendera d'a matanza***, estrenada en Aragón con o títol en castellano d***'El sendero de la muerte***, en aragonés ***O sendero d'a muerte***) ye una cinta de cine estausunidense de cine de western estrenada l'anyo 1951, dirichida por Irving Allen seguntes un guión orichinal de Sid Kuller, con una dirección de fotografía de Jack Greenhalgh y una producción cinematografica d'Irving Allen ta las productoras *[[Justal Productions]]* y *[[Irving Allen Productions]]*. De l'elenco d'a cinta en fan parte los actors Brian Donlevy, Gig Young, Virginia Grey, Andy Devine, Terry Gilkyson y Robert Hutton, entre d'atros.

Tres bandius mascaraus asaltan una dilichencia, con a complicidat d'un d'os suys pasachers. En a suya fuyida troban un grupo de navajos desarmaus y los asasinan, en robando-lis amas os suyos caballos. A tamas d'ixo, un d'os navajos ha podiu sobrevivir y plegar enta la suya tribu, a on explica los feitos. Como consecuencia, los navajos desichen que lis entreguen a los asasins ta fer chusticia éls mesmos a lo comandant d'o fuerte de l'exercito estausunidense. Iste, encara que simpatiza con os indios, se veye obligau a negar-se a entregar a los bandius. Bien luego se trobará en bel meyo d'os indios que presionan ta que los li entreguen baixo la menaza d'atacar o fuerte y d'os oficials d'a suya unidat que li demanan que luite contra los indios, estando él decidiu a fer tot o posible ta mantener a paz.

*Slaughter Trail* s'ambienta en bel momento indeterminau d'a segunda metat d'o sieglo XIX en bel puesto igualmente indeterminau de l'ueste d'os Estaus Unius, y las suyas escenas se filmoron en Simi Valley (California) en os Estaus Unius.

## Elenco

## Se veiga tamién
* Cine en 1951.
* Cintas de 1951.

## Referencias

## Vinclos externos
*  ''Slaughter Trail'' en Internet Movie Database.
Jaima

Una **jaima** (de l'arabe *ẖaymah*) ye a tienda tradicional utilizada por os nomadas en as zonas deserticas y aridas d'o Magreb, o Levant y os países d'o golfo Persico.

En a sociedat sahraui, o termín jaima designa tamién a noción de familia, fogar u tribu.

## Referencias
Cabanya

Una **cabanya** u **cabana** (d'o latín, *capanna*) ye en cheneral, una vivienda construyida por l'hombre, con parez, planta y teito. Sirve de refuchio contra a pluya, o viento, a calor, a fredor y personas u animals intrusos. Cuan ye habitada por humans, puet decir-se fogar. As cabanyas siempre tienen una dentrada (puerta) y pueden tener cuantas finestras. 

En uso moderno, una cabanya ye una vivienda, tipicament en una aria rural, u semi-rural fabricada con materials humils (encara que i hai viviendas d'estilo cabanya en as ciudaz).

## Notas


## Referencias

## Se veiga tamién
* Borda.
* Cabanyeta.
* Chalet.
Barracala

Una **barracala** ye, en una plaza de toros, un refuchio feito de tablas de fusta situau debant d'as barreras que rodian o ruedo. Tamién i hai una barracala parellana adintro d'o carrerón, debant d'a segunda barrera dende a on prencipia a gradería que sirve de refuchio a o personal de servicio cuan o toro brinca por dencima d'a barrera. Una barracala especial en o carrerón proteche a l'equipo medico situau amán d'una puerta que da acceso a la enfermería.

## Referencias
Meitingen

**Meitingen** ye una ciudat de mercau alemana d'o estau de Bavera. Teneba una población de 12.307 habitants en 2024. 

## Referencias
Bichl

**Bichl** ye un municipio alemán d'o estau de Bavera. Teneba una población de 2329 habitants en 2024. 

## Referencias
Kevin Pollak

**Kevin Elliot Pollak**, naixiu de San Francisco (California, Estaus Unius) lo 30 d'octubre de 1957, ye un actor estausunidense, activo en o cine estausunidense dende primerías d'os anyos 1980 y con cuantos premios recibius mientres a suya carrera artistica.

D'entre la suya filmografía como actor, se pueden destacar as suyas interpretacions en bellas cintas, como *[[Willow (cinta de 1988)|Willow]]* (1988, Ron Howard), *[[Ricochet (cinta de 1991)|Ricochet]]* (1991, Russell Mulcahy), *[[A Few Good Men (cinta)|A Few Good Men]]* (1992, Rob Reiner), *[[The Usual Suspects]]* (1995, Bryan Singer), *[[Casino (cinta de 1995)|Casino]]* (1995, Martin Scorsese), *[[Truth or Consequences, N.M. (cinta)|Truth or Consequences]]* (1997, Kiefer Sutherland), *[[End of Days (cinta)|End of Days]]* (1999, Peter Hyams), *[[The Wedding Planner]]* (2001, Adam Shankman), *[[The Whole Ten Yards]]* (2004, Howard Deutch), *[[Middle Men (cinta)|Middle Men]]* (2009, George Gallo), *[[3 Geezers!]]* (2013, Michelle Schumacher), *[[War Dogs (cinta de 2016)|War Dogs]]* (2016, Todd Phillips), u *[[Sweetwater (cinta de 2023)|Sweetwater]]* (2023, Martin Guigui).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Kevin Pollak.

## Vinclos externos

*  Kevin Pollak en Internet Movie Database.
Jörg Immendorff

**Jörg Immendorff**, naixito de Bleckede (Baixa Saxonia) o 14 de chunio de 1945 y muerto en Düsseldorf (Renania d'o Norte-Westfalia) o 28 de mayo de 2007, estió un  pintor y escultor alemán.

Ye profesor universitario en a Universidat Johann Wolfgang Goethe.

## Vinclos externos
Sydney Sweeney

**Sydney Bernice Sweeney**, naixida de Spokane (Washington), o 12 de setiembre de 1997, ye una actriz estausunidense conoixida prencipalment per lo suyo papel d*'Emaline Addario* en a serie de Netflix Everything Sucks! y como *Cassie Howard* en a serie de HBO Euphoria.

## Vinclos externos

*  Sydney Sweeney en Internet Movie Database.
First to Fight (cinta)

:*Iste articlo ye sobre una cinta estausunidense de drama belico de l'anyo 1967; ta atros usos, se veiga *'First to Fight***.

***First to Fight*** (títol orichinal en [[Idioma anglés|anglés]], en [[Idioma aragonés|aragonés]] ***O primero en luitar***, estrenada en [[Aragón]] con o títol en [[Idioma castellano|castellano]] de ***Linea de fuego***, en aragonés ***Linia de fuego**') ye una cinta de cine de drama belico estrenada l'anyo 1967, dirichida por Christian Nyby seguntes un guión orichinal de Gene L. Coon, con una banda sonora orichinal de Fred Steiner, una dirección de fotografía de Harold E. Wellman y una producción cinematografica de William Conrad y Jimmy Lydon ta la productora cinematografica *[[William Conrad Productions]]*. Conta con un elenco d'actors formau por Chad Everett, Marilyn Devin, Dean Jagger, Bobby Troup, Claude Akins, Gene Hackman, James Best, Norman Alden, Bobs Watson, Ken Swofford, Ray Reese, Garry Goodgion, Robert Austin, Clint Ritchie y Stephen Roberts, entre d'atros.

En 1942 un grupo de soldaus d'o *[[United States Marine Corps]]* luita en a isla de Guadalcanal contra los soldaus de l'exercito chaponés mientres a campanya de Guadalcanal, morindo toz os estausunidenses en a luita menos o *sarchento "Shanghai" Jack Conell*. Por o suyo comportamiento mientres a luita ye ascendiu a tenient y lo ninvían enta los Estaus Unius ta que colabore en una campanya ta obtener fundos d'os ciudadans ta financiar a guerra, a la vegada que li atorgan a Medalla d'Honor. *Conell* no se considera sí mesmo como un heroi, so que nomás como un supervivient, y a la vegada siente anyoranza d'os suyos companyers en a batalla. A *Conell* y a atros herois similars que partecipan en a campanya publicitaria los acompanya una mesacha, *Peggy Sandford*, por qui bien luego prencipia a sentir atracción, encara que la muller se i resiste. Finalment li explica que ye vídua y que lo suyo mariu morió en l'ataque a Pearl Harbor en esclatar a guerra y que no quiere enamorar-se de garra hombre que pueda morir en a guerra. Tanimientres, finalment accepta casar-se con él, pero nomás que porque a *Conell* l'han destinau a un campo d'instrucción de recrutas. A tamas d'ixo, as cosas cambian cuan *Conell* recibe la noticia de que un d'os suyos millors amigos ha muerto en una batalla.

A cinta s'ambienta en l'anyo 1942 en a isla de Guadalcanal (Islas Salomón) y en puestos d'Estaus Unius y las suyas escena se filmoron en a Base d'o Cuerpo de Marines de Camp Pendleton y en Santa Susana en California y en Boca Raton en Florida.

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''First to Fight'' en Internet Movie Database.
*  ''First to Fight'' en TCM Movie.
Three Young Texans

***Three Young Texans*** (títol orichinal en anglés, en aragonés ***Tres chóvens texans***, estrenada en Aragón con o títol en castellano de ***Tres jóvenes de Texas***, en aragonés ***Tres chóvens de Texas***) ye una cinta de cine estausunidense de cine de western estrenada l'anyo 1954, dirichida por Henry Levin seguntes un guión adaptau por Gerald Drayson Adams (basau en una historia de William MacLeod Raine), con una dirección de fotografía de Harold Lipstein, una producción cinematografica de Leonard Goldstein ta la productora cinematografica *[[Panoramic Productions]]* y que conta con un elenco d'o cual en fan parte Mitzi Gaynor, Keefe Brasselle, Jeffrey Hunter, Harvey Stephens, Dan Riss, Michael Ansara, Aaron Spelling, Morris Ankrum, Frank Wilcox y Helen Wallace, entre d'atros actors.

*Johnny Colt* y *Tony Ballew* son dos chóvens vaqueros que treballan ta lo pai de *Rusty Blair*, de qui toz dos son enamoraus.  *Tony* ye un vividor y pierde os suyos diners chugando, pero *Johnny* ye muito mas responsable y no li cuaca lo chuego en estar o suyo propio pai un chugadors que malmete lo patrimonio familiar. tanimientres, *Johnny* accepta finalment amprar diners a *Tony*, qui gana 700 dólars en a ruleta. Deciden invertir-los en mercar un rancho propio y *Johnny* en queda a lo cudiau. Su pai, *Jim*, trescruza la muga con Mexico ta chugar a lo poquer y cuan un atro estausunidense li fa trampas se veye obligau a disparar y creye haber-lo matau. Os dos mexicans amigos d'o presunto muerto fan chantache a *Jim* menazando d'acusar-lo d'asasinato ta que colabore con éls en o robo d'uns diners que transporta lo tren, pero *Johnny* los escuita y decide robar él os diners antes que lo fagan os mexicans. O choven se veye obligau a fuyir, perseguiu por os ladrons y tamién por o "sheriff", contando con l'aduya nomás que d'o suyo amigo.

*Three Young Texans* s'ambienta en bel momento indeterminau d'a segunda metat d'o sieglo XIX en Texas y las suyas escenas se filmoron en Durango (Colorado) y en os *[[RKO-Pathé Studios]]* en Culver City (California).

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Three Young Texans'' en Internet Movie Database.
Captain Underpants: The First Epic Movie

***Captain Underpants: The First Epic Movie*** (títol orichinal en anglés, en aragonés ***Capitán Calzonciello: a primer cinta epica***, estrenada en Aragón con o títol en castellano de ***Capitán Calzoncillos: Su primer peliculón***, en aragonés ***Capitán Calzoncillos: a suya primer gran cinta***) ye una cinta de cine estausunidense de cine d'animación de l'anyo 2016, dirichida por David Soren y producida por Mireille Soria y Mark Swift ta la productora cinematografica *[[DreamWorks Animation]]*, con guión adaptau de Nicholas Stoller (basau en a novela *[[Captain Underpants]]*, de Dav Pilkey, con una banda sonora orichinal de Theodore Shapiro y con as voces de Kevin Hart, Ed Helms, Thomas Middleditch y Nick Kroll.

Se tracta d'una cinta que ha recibiu bels premios y nominacions, encara que garra d'els no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2016.
* Cintas de 2016.

## Referencias

## Vinclos externos

*  ''Captain Underpants: The First Epic Movie'' en Internet Movie Database.
Baunach

**Baunach** (en franco oriental *Baunich*) ye una ciudat alemana d'o estau de Bavera. Teneba una población de 4.109 habitants en 2024. 

## Referencias
Heiligenstadt in Oberfranken

**Heiligenstadt in Oberfranken** ye una ciudat de mercau alemana d'o estau de Bavera. Teneba una población de 3.616 habitants en 2024. 

## Referencias
Tardada

A **tardada** ye parti d'o día entre meyodía y o escureixiu encara que muitas vegadas se fa servir ya pa a zaguera parti d'a tarde cuan prencipia a tardiar.

En as zagueras horas d'a tarde se puet saludar con "buena tardada".

## Notas


## Referencias
Refuchio (estructura)

Un **refuchio** ye una estructura u construcción arquitectonica basica que proporciona protección de l'entorno local. Ye un espacio minimament cubilau (que puet estar ubierto) que s'emplega pa protecher a personas u animals de l'orache. Proteche d'as precipitacions y d'a radiación solar .

Os refuchios gosan estar una estructura u puesto cubierto que proteche a las personas y os animals d'a fredor u a calor peligrosas, a on pueden dormir con seguridat en comparación con l'exterior y satisfer belatra necesidat.

Tener un puesto de refuchio, seguridat y retiranza, ye decir, un fogar, se considera comunment una necesidat humana fisiolochica fundamental, base a partir d'a que se pueden desarrollar motivacions humanas superiors.

## Referencias
Return of the Bad Men

***Return of the Bad Men*** (títol orichinal en anglés, en aragonés ***O regreso d'os hombres malos***, estrenada en Aragón con o títol en castellano d***'El retorno del bandolero***, en aragonés ***O retorno d'o bandolero***) ye una cinta de cine de western de cine estausunidense estrenada l'anyo 1948, dirichida por Ray Enright seguntes un guión orichinal de Jack Natteford, Luci Ward y Charles O'Neal, con una banda sonora orichinal de Paul Sawtell, una dirección de fotografía de J. Roy Hunt, una producción cinematografica de Nat Holt y Jack J. Gross ta la productora cinematografica *[[RKO Pictures]]* y un elenco d'o cual en fan parte, entre d'atros actors, Randolph Scott, Robert Ryan, Anne Jeffreys, George "Gabby" Hayes, Jacqueline White, Steve Brodie, Tom Keene, Robert Bray, Lex Barker, Walter Reed, Michael Harvey, Dean White, Robert Armstrong, Tom Tyler, Lew Harvey, Gary Gray, Walter Baldwin, Minna Gombell, Warren Jackson, Robert Clarke, Jason Robards Sr., Kenneth MacDonald, John Hamilton y Lane Chandler.

*Vance* ye un antigo miembro d'os Rangers de Texas que en 1889 vine en o clamau "Territorio Indio", l'actual Oklahoma y bel día troba a una mesacha ferida, que ha partecipau en un atraco en un banco chunto con una banda de bandius, a banda de James-Younger. *Vance* convence a la mesacha de que torne lo botín d'o robo y s'entregue voluntariament, pero los miembros d'a banda no en son pas conformes. *Vance*, que no quereba, se veye obligau a acceptar estar un marshal ta luitar contra la banda.

A cinta s'ambienta en l'anyo 1889 en l'actual Oklahoma y las suyas escenas se filmoron en Bakersfield, Fillmore, Los Angeles, Santa Clarita y Saugus (California) en os Estaus Unius.

Ye una cinta que ha recibiu bel premio, qucara que lo dito premio no fa pas parte d'os premios cinematograficos mas conoixius u destacaus.

## Elenco

## Se veiga tamién
* Cine en 1948.
* Cintas de 1948.

## Referencias

## Vinclos externos

*  ''Return of the Bad Men'' en Internet Movie Database.
Luis María Garriga

**Luis María Garriga Ortiz** naixiu de Borcha, provincia de Zaragoza, comarca d'o Campo de Borcha, lo 14 de chunio de 1945) ye un atleta, politico y noble espanyol.

Como atleta compitió en brinco d'altaria, seis vegadas  campión d'Espanya y tenió os récords d'Aragón y d'Espanya d'ixa preba. Cal destacar que estió mas de 50 vegadas internacional con Espanya participando en os Chuegos Olimpicos de Tokio 1964 y en os Chuegos Olimpicos de Mexico 1968, entre atros campionatos internacionals. O suyo equipo estió a sección d'atletismo d'o Real Zaragoza, anque encara que lo zaguer anyo en que compitió lo hizó con o Scorpio-71.

Dimpués d'a suya retirada esportiva encetó a suya vida politica estando alcalde de Borcha en cuantas lechislaturas y concellero en o concello de Zaragoza.

Ha estau gualardonau con quantas condecoracions esportivas, como la Reyal Orden d'o Merito Esportivo.

## Biografía
Natural de Borcha, yera miembro d'a familia d'os Condes de Torreflorida.

Principió en o deporte dende choven, plegando a bater lo récord de brinco d'altaria infantil. Posteriroment estió seis vegadas campeón d'Espanya con o Real Zaragoza y batió lo récord nacional de blinco superando la barrera psicolochica d'os 2 metros. Mas de cinquanta vegadas internacional con Espanya, participó en dos chuegos olimpicos. * 

Dimpués de retirar-se d'a practica esportiva en l'anyo 1971 encetó a suya vida politica d'a man d'o Partiu Aragonés. Inicialment estió dos vegadas alcalde d'a suya localidat natal entre as anyadas de 1979 y 1987, posteriorment concellero d'a capital rechional, Zaragoza (1987-1991). Continó vinculau a lo esporte politicament emparando a propuesta pa albergar o Chuegos Olimpicos d'hibierno en Chaca, y estando miembro d'a chunta directiva de quantas federacions esportivas aragonesesas, plegó en particular a presidir la Federación Aragonesa d'Atletismo dende 2004 paralelement en suya localidat natal gubernó atras tres lechislaturas mas como alcalde (1995-2007).

D'o suyo gubierno en Borcha cal destacar la instalación d'o primer parque eolico en o municipio en una d'os primers prochectos d'ixe tipo en Espanya. Atros actos recordaus estioron la construcción d'o poligono industrial Barbalanca y instalacions municipals (parque de bomberos, campo de fútbol y piscinas municipals) asinas como intervencions de restauración en a colegiata de Santa María, incluyindo la creyación d'o suyo museo.

Succedió a su chirmán en o títol de conde de Torreflorida en l'anyo 1998.

## Bibliografía
*  RUBIO LARROSA, Vicente (1980). *Garriga Ortiz, Luis María*. Gran Enciclopedia Aragonesa. Tomo 6, pachina 1.503.
* 

## Referencias
Rami Malek

**Rami Said Malek**, naixiu de Torrance (California, Estaus Unius) o 12 de mayo de 1981, ye un actor, actor de voz y productor cinematografico estausunidense, activo en o cine estausunidense dende meyaus d'os anyos 2000 y con cuantos premios recibius mientres a suya carrera cinematografica.

D'entre la suya filmografía como actor, se pueden destacar as suyas interpretacions en bellas cintas como *[[Night at the Museum]]* (2006, Shawn Levy), *[[Battleship (cinta)|Battleship]]* (2012, Peter Berg), *[[Da Sweet Blood of Jesus]]* (2014, Spike Lee), *[[Papillon (cinta de 2017)|Papillon]]* (2017, Michael Noer), *[[Bohemian Rhapsody (cinta)|Bohemian Rhapsody]]* (2018, Bryan Singer), u *[[Oppenheimer (cinta)|Oppenheimer]]* (2023, Christopher Nolan).

## Premios
### Premios Oscar
Rami Malek recibió un Premio Oscar a lo Millor Actor en 2019 mientres a 91<sup>ena</sup> edición d'os Premios Oscar, por a suya actuación en *[[Bohemian Rhapsody (cinta)|Bohemian Rhapsody]]* (2018, Bryan Singer).

### Premios BAFTA
Tamién por *[[Bohemian Rhapsody (cinta)|Bohemian Rhapsody]]* recibió en 2019 un Premio BAFTA a lo Millor Actor en a 72<sup>ena</sup> edición d'os Premios BAFTA.

### Premios Globos d'Oro
Recibió una primera nominación en 2016 a lo Premio Globo d'Oro a lo Millor Actor en Serie de Televisión Dramatica por a suya actuación en a serie de televisión *[[Mr. Robot]]*, en a 73<sup>ena</sup> edición d'os Premios Globos d'Oro, y una segunda nominación a lo mesmo premio en a suya 74<sup>ena</sup> edición a l'anyo siguient por a suya actuación en a segunda temporada d'ista mesma serie. Encara torno a estar nominau por tercera vegada a lo mesmo premio en 2020 mientres a suya 77<sup>ena</sup> edición en a cuatrena temprada d'a serie.

En 2019, mientres a 76<sup>ena</sup> edición d'os premios, recibió un Premio Globo d'Oro a lo Millor Actor Dramatico por o suyo papel en *[[Bohemian Rhapsody (cinta)|Bohemian Rhapsody]]*.

## Filmografía
### Actor
#### Cintas

#### Series de televisión

### Productor cinematografico

## Referencias

## Se veiga tamién
* Cintas interpretadas por Rami Malek.

## Vinclos externos

*  Rami Malek en Internet Movie Database.
Encanto (cinta)

***Encanto*** (títol orichinal en castellano, estrenada en Aragón con o suyo títol orichinal) ye una cinta de cine estausunidense de cine d'animación de comedia de l'anyo 2021, dirichida por Jared Bush y Byron Howard, con una producción cinematografica d'Yvett Merino y Clark Spencer ta la productora cinematografica *[[Walt Disney Animation Studios]]*, con guión orichinal de Charise Castro Smith y Jared Bush y con as voces de Stephanie Beatriz, María Cecilia Botero, John Leguizamo, Mauro Castillo, Jessica Darrow, Angie Cepeda, Carolina Gaitán, Diane Guerrero, y Wilmer Valderrama.

*Encanto* s'ambienta en Colombia mientres o sieglo XX. La cinta charra d'a vida mientres cuantas cheneracions d'una familia colombiana, los *Madrigal*, rechius per una matriarca fa que los suyos fillos y nietos —fueras de *Mirabel Madrigal*— reciban regalos machicos consistents en un miraglo, que empran pa aduyar a las personas d'a suya comunidat rural, clamada Encanto. Cuan Mirabel para cuenta que la familia ye perdendo la suya machia, marcha fuera pa descubrir porqué y salvar a familia y la casa.

Se tracta d'una cinta que ha recibiu cuantos premios y nominacions, en destacando un Premio Oscar a la Millor Cinta d'Animación en 2022 en a 94<sup>ena</sup> edición d'os Premios Oscar, amás de dos nominacions, a la Millor Banda Sonora Orichinal y a la Millor Canción Orichinal; tamién recibió lo Premio BAFTA a la Millor Cinta d'Animación en a 75<sup>ena</sup> edición d'os Premios BAFTA; y tamién o Premio Globo d'Oro a la Millor Cinta d'Animación en a 79<sup>ena</sup> edición d'os Premios Globos d'Oro, amás en iste caso de dos nominacions, a la Millor Banda Sonora Orichinal y a la Millor Canción Orichinal.

## Elenco

## Se veiga tamién
* Cine en 2021.
* Cintas de 2021.

## Referencias

## Vinclos externos

*  ''Encanto'' en Internet Movie Database.
*  ''Encanto'' en Rotten Tomatoes.
El rediezcubrimiento de México (cinta)

:*Iste articlo ye sobre una cinta espanyola de cine de comedia dramatica estrenada l'anyo 1979; ta atros usos se veiga *'El rediezcubrimiento de México***.

***El rediezcubrimiento de México*** (títol orichinal en [[Idioma castellano|castellano]], en aragonés podría estar ***O redioscubrimiento de Mexico**', estrenada en Aragón con o suyo títol orichinal) ye una cinta de cine espanyol de cine de comedia dramatica estrenada l'anyo 1979, dirichida por Fernando Cortés seguntes un guión adaptau por Juan Cobos, Miguel Rubio, Pancho Córdova y lo mesmo Fernando Cortés (basau en a novela *[[El rediezcubrimiento de México (novela)|El rediezcubrimiento de México]]*, que heba publicau Marco Antonio Almazán en l'anyo 1970), con una banda sonora orichinal de Gregorio García Segura y Luis Hernández Bretón, una dirección de fotografía de Fernando Colín y Leopoldo Villaseñor, una producción cinematografica de Gonzalo Elvira Sánchez de Aparicio ta las productoras *[[Cinematografica Pelimex]]* y *[[Producciones Gonzalo Elvira S.A.]]* y un elenco d'o cual en fan parte, entre d'atros actors, Pancho Córdova, Alfredo Landa, Dacia González, Rafael Llamas, Isa de Azcárate, René Casados, Joaquín García Vargas, Carlos Agostí, Alfonso Zayas, Jorge Fegán, Polo Ortín, Aida Veder, José Chávez, Irma Porter, Francisco Llopis, Adalberto Menéndez, Jaime Jiménez Pons y Florencio Castelló.

*Ceferino Díaz Fernández* ye un choven que vive en un lugarón d'Asturias en os anyos 1930 y decide marchar a fer las Americas, en casa d'o suyo tío *Victoriano Díaz*, que vine en Mexico. Cuan plega prencipia a treballar con su tío, pero bien uego prencipian os problemas con un d'os suyos primos, que amuestra hincha a toz os espanyols, a los que clama *gachupines*, y mesmo reniega d'o suyo propio pai. Amás, pinta en a frontera d'a casa eslógans de caracter politico, y la policía culpa y arresta a lo pai, que nomás consigue estar liberau que gracias a la intervención d'un amigo. Cuan muere *Victoriano*, la mai d'o primo li diz que si ha podiu vivir y minchar ye gracias a ixe que él clama "gachupín". *Ceferino* busca las suyas vías, y conoix y se casa con una mesacha de buena familia. Bel día troba a *don Melitón Samaniego Teocaltiche*, a qui heba conoixiu en plegar enta Mexico, y con ñel mercan uns illez de lotería, que son premiaus. Bel día, la muller de *Ceferino*, cuan ya han pasau anyos, li demana de que tornen enta Asturias ta conoixer a tierra d'o suyo mariu.

A cinta s'ambienta en os anyos 1930, 1940 y 1950 en Asturias, Madrit y Mexico, y las suyas escenas se filmoron en Asturias y Madrit en Espanya y en Cuernavaca y atros puestos d'o estau de Morelos, en Veracruz en Veracruz de Ignacio de la Llave y en o estau de Puebla en Mexico.

## Elenco

## Se veiga tamién
* Cine en 1979.
* Cintas de 1979.

## Referencias

## Vinclos externos
*  ''El rediezcubrimiento de México'' en Internet Movie Database.
Evansville

**Evansville** puet estar:

## Localidaz
### Canadá
* **[[Evansville (Ontario)]]**, en Ontario, que a la vegada puet estar:
** **[[Evansville (districto de Manitoulin)]]**.
** **[[Evansville (districto de Nipissing)]]**.

### Estaus Unius
* **[[Evansville (Alaska)]]**.
* **[[Evansville (Arkansas)]]**.
* **[[Evansville (Illinois)]]**.
** **[[Districto electoral d'Evansville]]**.
* **[[Evansville (Indiana)]]**.
* **[[Evansville (Minnesota)]]**.
** **[[Municipio d'Evansville]]**.
* **[[Evansville (Missouri)]]**.
* **[[Evansville (Wisconsin)]]**.
* **[[Evansville (Wyoming)]]**.

## Esportes
* **[[Evansville BlueCats]]**, equipo de fútbol americano.
* **[[Evansville Crimson Giants]]**, equipo de fútbol americano desapareixiu.
* **[[Evansville Otters]]**, equipo de basketbol.

## Atros
* Aeropuerto rechional d'Evansville.
* Universidat d'Evansville.
Zapfendorf

**Zapfendorf** ye una ciudat de mercau alemana d'o estau de Bavera. Teneba una población de 4.922 habitants en 2024. 

## Referencias
Abdelmadjid Tebboune

**Abdelmadjid Tebboune** (عبد المجيد تبون en arabe y alfabeto arabe) ye un politico alcherián, naixiu de Mécheria (Alcheria) o 17 de noviembre de 1945. Ye un politico alcherián que estió president d'Alcheria dende lo 19 d'aviento de 2019 dimpués d'a *[[Hirak]]*, un movimiento popular, estando reesleyiu tamién ta una segunda lechislatura.

## Vinclos externos
A Gathering of Eagles

***A Gathering of Eagles*** (títol orichinal en anglés, en aragonés ***Un apleco d'alicas***, estrenada en Aragón o títol en castellano de ***Nido de águilas***, en aragonés ***Cado d'alicas***) ye una cinta de cine de drama belico romantico estrenada l'anyo 1963 dirichida por Delbert Mann seguntes un guión adaptau por Robert Pirosh (basau en una historia de Sy Bartlett), con una banda sonora orichinal de Jerry Goldsmith y Tom Lehrer, y una producción cinematografica de Sy Bartlett ta la productora cinematografica *[[Universal Pictures]]*. De l'elenco d'actors d'a cinta en fan parte, entre d'atros, Rock Hudson, Rod Taylor, Mary Peach, Barry Sullivan, Kevin McCarthy, Nelson Leigh, Henry Silva, Leora Dana, Robert Lansing, Richard Le Pore, Ray Montgomery, Richard Anderson, Leif Erickson y Louise Fletcher.

*"Happy Jack" Kirby* ye un cheneral d'o *[[Strategic Air Command]]* que aterriza en una base aeria de California ta una inspección sorpresa. En dita inspección o suyo equipo detecta un gran conchunto de problemas en a operatividat d'a base, que aculle a una unidat de Boeing B-52 Stratofortress, y informa a lo suyo superior, lo cheneral *Hewitt*, qui designa ta lo mando d'a base a lo suyo propio aduyant, o *coronel Jim Caldwell*, que tien como aduyant a lo suyo amigo *Hollis Farr*. Nomás ha feito que plegar enta lo suyo nuevo cargo y bien luego descubre que lo prencipal problema ye un deficient entrenamiento de todas as unidaz d'a base y organiza un sistema intensivo d'entrenamiento, que fa que los hombres protesten y que mesmo *Farr* prencipie a distanciar-se de *Caldwell*. Una casualidat fa que s'estendille lo rumor de que *Farr* tien una relación con a muller de *Caldwell*, pero lo coronel no para cuenta y sindembargo anuncia a *Farr* que li dará palleta. *Victoria*, la muller, creye erroniament que la causa son os rumors y tamién se distancia d'o suyo mariu. Poco dimpués *Caldwell* ye de visita en un hespital cuan esclata una emerchencia en a base, que tot fa pensar que ye una excusa ta una atra inspección sorpresa, pero lo problema ye que no conseguirá plegar a tiempo enta la base y ye lo suyo segundo, *Farr* qui ha d'exercer o mando. En ixe primer momento, *Farr* fa marhar a toz os avions, pero u d'éls s'esvola con bels problemas mecanicos que pueden fer que fracase la misión.

A cinta s'ambienta en California en a suya epoca actual (1963) y las suyas escenas se filmoron en base d'a Fuerza Aeria de Beale y en San Francisco en California, amás d'en os *[[Universal Studios]]* en Universal City, tamién en California.

*A Gathering of Eagles* recibió una nominación a lo Premio Oscar a la Millor Edición de Soniu en 1964 mientres a 36<sup>ena</sup> edición d'os Premios Oscar.

## Elenco

## Se veiga tamién
* Cine en 1963.
* Cintas de 1963.

## Referencias

## Vinclos externos
*  ''A Gathering of Eagles'' en Internet Movie Database.
*  ''A Gathering of Eagles'' en TCM Movie.
*  ''A Gathering of Eagles'' en l**[[American Film Institute Catalog]]'' de l**American Film Institute''.